Shvarsenegger “Barselona” mashg‘ulotiga tashrif buyurdi

Gollivud afsonasi va eng taniqli bodibildingchilardan biri Arnold Shvarsenegger “Barselona” futbol klubi mashg‘ulotiga tashrif buyurdi. Bu haqda klub rasmiy saytiga tayanib, “Korrespondent.net” ma’lum qildi.

Kataloniyaliklar mashg‘ulot bazasida Shvarsenegger Neymar, Buskets, Maskerano, Xordi Alba, Pako Alkaser va Rafinya bilan muloqotda bo‘ldi.
Tashrifi yakunida jamoa a’zolari bilan suratga tushdi, unga ismi-sharifi tushirilgan jamoa libosi sovg‘a qilindi.
Kaliforniya sobiq gubernatori Ispaniyada bodibildingchilarning eng nufuzli musobaqasi — Arnold Classic Europe o‘tkazilishi munosabati bilan bo‘lib turibdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.